text: Experts debaten sobre l'educació a la societat del coneixement / UAB – Lo Campus diari
  Experts debaten sobre l'educació a la societat del coneixement / UAB
  Els dies 10 i 11 de gener, la sala d'actes del Rectorat acollirà el vuitè fòrum d'educació "Innovació i treball en xarxa", que tractarà sobre el futur de l'educació a la societat del coneixement.
  Aquesta jornada està organitzada per l'Institut de Ciències de l'Educació (ICE) i l'Institut de Govern i Polítiques Públiques (IGOP) de la Universitat Autònoma de Barcelona. Experts dels àmbits acadèmic i professional debatran sobre les perspectives de futur de la innovació educativa, posant especial èmfasi en el paper que hi jugaran les xarxes digitals.
  El dia 10, a les 15,45 h, obrirà la trobada la taula rodona "La construcció d'entorns innovadors d'aprenentatge", que comptarà amb la participació de representants de l'ICE, de la Fundació Jaume Bofill i de l'Escola Joan Maragall. Seguidament, a les 17,45 h, el professor Enric Roca moderarà una conversa sobre la innovació educativa entre Joaquim Brugué, director de l'IGOP, i Màrius Martínez, professor de Pedagogia Aplicada de la UAB.
  El fòrum continuarà el dia 11 amb una taula rodona a les 9,30 h entre representants de l'INS Quatre Cantons, l'Escola Serralavella d'Ullastrell i la Fundació Jaume Bofill. A les 11,30 h, una altra sessió servirà per exposar experiències de persones vinculades a xarxes d'innovació. Finalment, a les 12,30 h, a manera de síntesi, el professor de la UVic Jordi Collet moderarà un debat entre Joan Subirats, professor de ciència política de la UAB, i Ismael Peña, professor de polítiques públiques per al desenvolupament de la UOC.
  15:00 – 15:30 h Lliurament material
  15:30 – 15:45 h Benvinguda institucional
  15:45 – 17:15 h Taula rodona
  La construcció d'entorns innovadors d'aprenentatge.
  Com són? A quines necessitats responen? Perquè són innovadors? Què en podem aprendre?
  • Ramon Barlam, coordinador del Projecte Espurna de l'ICE de la UAB.
  • Roser Argemí, coordinadora del Programa Magnet, Aliances per a l'èxit educatiu de la Fundació Jaume Bofill.
  • Carme Oriol, cap d'estudis de l'Escola Joan Maragall de la Xarxa d'Escoles que Aprenen de l'ICE de la UAB.
  – M. Carme Armengol, professora del Departament de Pedagogia Aplicada de la UAB.
  17:15 – 17:30 h Descans
  17:30 – 19:00 h Conversa sobre
  La innovació en un període de canvi d'època.
  Quins valors i quins contextos promouen la innovació? Quins la frenen? Què caracteritza les escoles innovadores i els projectes innovadors?
  • Joaquim Brugué, director Institut de Govern i Polítiques Públiques ( IGOP) de la UAB.
  • Màrius Martínez, professor del Departament de Pedagogia Aplicada de la UAB.
  – Enric Roca, professor del Departament de Pedagogia Sistemàtica i Social de la UAB.
  Dissabte 11 gener
  09:00 – 09:30 h Lliurament de material i control d'assistència.
  09:30 – 11:00 h Taula rodona
  Liderar centres avui: els reptes d'un centre innovador.
  És possible consolidar i mantenir entorns innovadors d'aprenentatge? Quins canvis –legislatius, curriculars, pressupostaris i culturals- caldria introduir? Amb quines experiències ens podem emmirallar?
  • Ramon Grau, director de l'INS Quatre Cantons de la Xarxa d'Instituts Innovadors de l'ICE de la UAB.
  • Mariona Monterde, cap d'estudis de l'Escola Serralavella d'Ullastrell.
  • Joan Badia, co-coordinador del Projecte Lideratge per a l'aprenentatge de la Fundació Jaume Bofill.
  – Ferran Ruiz, president del Consell Escolar de Catalunya.
  11:00 – 11:30 h Descans
  11:30 – 12:30 h Històries de vida
  Què ha suposat per a la meva experiència personal i professional pertànyer a una xarxa d'innovació?
  • Jordi Adell, coordinador del Centre d'Educació i Noves Tecnologies de la Universitat Jaume I de Castelló (CENT).
  • Agnès Barba, impulsora de la Xarxa 0-6 de Bellvitge i directora de l'escola els Encants de Barcelona.
  • Martí Olivella, director de Nova – Innovació Social.
  – Miquel A. Alegre, membre de l'Institut Català d'Avaluació de Politiques Públiques (Ivàlua).
  12:30 – 13:45 h Conversa a manera de síntesi
  Nous escenaris i nous requeriments per a l'educació i els seus professionals.
  • Joan Subirats, professor del Departament de Ciència Política i de Dret Públic de la UAB, membre de l'IGOP.
  • Ismael Peña, professor de Polítiques Públiques per al Desenvolupament de la Universitat Oberta de Catalunya (UOC).
  – Jordi Collet, professor del Departament de Pedagogia de la Universitat de Vic.
  13:45 – 13:45 h Cloenda
  Lloc de realització: Sala d'actes del Rectorat de la UAB, Bellaterra (Cerdanyola del Vallès). Edifici 9 ♦
  La UManresa fa una prova pilot al nou laboratori de ciència per a infants de 0 a 6 anys durant les f...